**ชื่อเรื่อง การระบาดของโรคติดเชื่อไวรัสซิกาและความแตกฉานทางด้านสุขภาพจังหวัดกาฬสินธุ์**

**ที่มา** ด้วยปี 2559 จังหวัดกาฬสินธุ์พบการระบาดของโรคติดเชื้อไวรัสซิกา จำนวน 2 อำเภอ ซึ่งส่งผลกระทบต่อสุขภาพและเศรษฐกิจของคนในพื้นที่ และพบการระบาดของโรคไข้เลือดออกในพื้นที่ จากปัญหาที่รุนแรงข้างต้น และ โรคติดเชื้อไวรัสซิกาซึ่งเป็นโรคอุบัติใหม่ ซึ่งยังขาดข้อมูลในการสนับสนุนในพื้นที่ และประเทศไทยมีน้อยมาก จำต้องศึกษาโรคดังกล่าวและความแตกฉานทางด้านสุขภาพไปพร้อมกัน เพื่อใช้ในการแก้ไขปัญหาได้ทันท่วงทีเพื่อรับมือกับโรคภัยที่มีการเปลี่ยนแปลงตลอดเวลา

**วัตถุประสงค์**

1.เพื่อศึกษาปัจจัยในพื้นที่ในการนำไปพัฒนาเพื่อควบคุมโรคติดเชื้อไวรัสซิกา

2.เพื่อศึกษาแตกฉานทางด้านสุขภาพในเรื่องโรคติดเชื้อไวรัสซิกา

**วิธีการศึกษา** เป็นการศึกษาเชิงปริมาณ ในรูปแบบ cross sectional analytical study โดยศึกษาในพื้นที่ที่มีการระบาดของโรคติดเชื้อไวรัสซิกา เทียบกับ พื้นที่ที่ไม่มีการระบาดของโรคติดเชื้อไวรัสซิกา ในช่วงต้นฤดูฝน เมษายน-พฤษภาคม 2560 จำนวนกลุ่มตัวอย่าง 2 กลุ่มละ 194 คน (คำนวณกลุ่มตัวอย่าง จากสูตรการประมาณค่าเมื่อทราบจำนวนประชากร ในอัตรา 1:1) โดยใช้กรอบแนวคิด ความแตกฉานทางด้านสุขภาพ

**เครื่องมือ** แบบสัมภาษณ์

**ผลที่คาดว่าจะได้รับ**

1.ได้ทราบปัจจัยในพื้นที่ในการนำไปพัฒนาเพื่อควบคุมโรคติดเชื้อไวรัสซิกา

2. ผู้สนใจสามารถนำผลการวัดความแตกฉานทางด้านสุขภาพในเรื่องโรคติดเชื้อไวรัสซิกาประกอบเป็นแหล่งข้อมูลเพื่อเติมเต็มในส่วนขาดให้ประชาชน ทั้ง ความรู้ พฤติกรรม ทัศนคติ ในการป้องกันโรคได้

3.หน่วยงานที่สนใจสามารถนำผลการศึกษาที่ได้ไปใช้ประกอบการวางแผนแก้ไขปัญหาโรคติดเชื้อไวรัสซิกาในพื้นที่ตนเองได้

4.ผู้บริหารสามารถนำผลการศึกษาไปใช้เป็นแนวทางในการกำหนดนโยบายในการแก้ไขปัญหาโรคติดเชื้อไวรัสซิกาได้

**ผู้ศึกษา** นายอรรถวิทย์ เนินชัด , นส.วานิช รุ่งราม